Bodegraven

Bodegraven (Hollands: Borft) is 'n plaots in de Nederlandse provincie Zuid-Holland, hoofplaots vaan de gemeinte Bodegraven-Reeuwijk, tege de grens mèt Utrei aon, tösse Alphen aan den Rijn en Woerden, aon d'n Awwe Rijn.

 Functies 
Bodegraven is allewijl veural 'n forenzegemeinte, gelege in 't Greun Hart, boe väöl relatief rieke lui wèrkend in beveurbeeld Leiden woene. Vreuger, en ouch noe nog wel, waor 't mèt naober Gouda e veurnaom centrum veur de kieshandel. Ouch ligk de weeg vaan zeipwaorefebrik Andrélon in dees plaots (inmiddels verplaots).

Bodegraven heet 'n statie aon de spoorlijn vaan Utrei nao Leie.

 Bezeensweerdeghede 
Bodegraven had vreuger gein steidelek karakter en heet daodoor relatief wieneg aw monuminte. Intrèssant is de neo-gotische katholieke Willibrordskèrk oet 1865, oontworpe door de Limburgsen arsjitek Pierre Cuypers, aon de zuidkant vaan d'n Awwe Rijn. De protestante Galluskèrk ligk aon de noordkant vaan de Rijn in d'n awwen döpskern. Boete 't aajd dörp ligke de meule De Arkduif oet 1697 en 't zeventiende-iews fort Wierickerschans.

Historie
Al in de Romeinsen tied moot 't bij Bodegraven, wat toen aon de grens vaan 't Romeins Riek laog, 'n vesting höbbe gegeve. Pas roond 1050 evels naom de bebouwing 't karakter vaan e dörp aon. Bodegraven waor iewelaank vaan belaank in de kieshandel (zuug bove).Gemeente Bodegraven-Reeuwijk - Cijfers en historie

Bodegraven waor tot 2011 'n zelfstendege gemeinte. 't Aontal inwoeners bedroog per 1 januari 2010 19.434 en de gemeinte besloog 'n oppervlak vaan 38,50 km2 (daovaan 1,02 km2 water). Neve de plaots Bodegraven laoge ouch 't dörp Nieuwerbrug en e deil vaan De Meije binne de grenze vaan de gemeinte.

Vootnote

Categorie:Bodegraven-Reeuwijk
Categorie:Gewaeze gemeintes in Zuud-Hollandj
Categorie:Dörper in Zuud-Hollandj